S-1637/2022

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 5. apríl 2022, á hendur P-kk-þgf S-x-x K-kk-þgf, kt. [...], [...], Reykjavík, fyrir umferðar- og fíkniefnalagabrot með því aðhafa, laugardaginn 5. desember 2020, ekið bifreiðinni [...]án gildra ökuréttinda, undir áhrifum áfengis og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 35 ng/ml, tetrahýdrókannabínól 5,1 ng/ml og vínandamagn 0,75 ‰) vestur Flókagötu í Reykjavík, við Kjarvalsstaði, þar sem lögregla stöðvaði aksturinn og haft í vörslum sínum í sölu- og dreifingarskyni 126,63 gaf amfetamíni og 0,76 gaf MDMA, sem lögreglumenn fundu við leit í bifreiðinni [...].

Telst brot þetta varða við 1., sbr. 2. mgr. 49. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. laga nr. 77/2019. Krafist er upptöku á kr. 65.000, sem hald var lagt á, skv. 7. mgr. 5. gr. laga nr. 65/1974, sbr. og 1. mgr. 69. gr. b. almennra hegningarlaga nr. 19/1940, en peningarnir eru ætlaður ágóði af sölu fíkniefna. Jafnframt er krafist upptöku á Samsung farsíma, sem lagt var hald á, með vísan til 7. mgr. 5. gr. sömu laga, en farsíminn var notaður við sölu fíkniefna.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Verjandi ákærða krefst vægustu refsingar sem lög leyfa og hæfilegrar þóknunar sér til handa.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 4. apríl 2022, hlaut ákærði fimm mánaða fangelsi með dómi Landsréttar 19. febrúar 2021 fyrir hlutdeild í þjófnaði og vörslur fíkniefna.

Brot þau sem ákærði er sakfelldur fyrir nú voru framið áður en framangreindur dómur Landsréttar var kveðinn uppog ber því nú að dæma honum hegningarauka sem samsvari þeirri þyngingu refsingarinnar sem kynni að hafa orðið, hefði verið dæmt um öll brotin í fyrra málinu, sbr. 78. gr. almennra hegningarlaga nr. 19/1940.

Ákærða til refsiþyngingar verður litið til þess hversu mikið magn fíkniefna hann hafði til sölu og dreifingar umrætt sinn og einnig er ljóst af rafrænum gögnum sem lögregla rannsakaði að brotavilji ákærða var einbeittur, sbr. 6. tölul. 1. mgr. 70. gr. almennra hegningarlaga nr. 19/1940. Aftur á móti hefur ákærði greiðlega játað sök hér fyrir dómi og verður það metið honum til refsimildunar, sbr. 8. tölul. 1. mgr. 70. sömu laga. Þá er litið til þess hve langt er liðið síðan umrætt brot var framið og verður ákærða ekki kennt um þann drátt á meðferð málsins.

Með hliðsjón af sakarefni þessa máls, sakaferli ákærða og 77. og 7 8. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 2 mánuði.

Með vísan til lagaákvæða í ákæru er ákærði sviptur ökurétti í 18 mánuði frá birtingu dóms þessa að telja.

Með vísan til lagaákvæða í ákæru eru gerðir upptækir til ríkissjóðs peningar að fjárhæð 65.000 krónur sem eru ætlaðir ágóði af sölu fíkniefna og Samsung farsími sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, Á-kvk-ef L-kvk-ef L-kvk-ef, 167.400 krónur, að meðtöldum virðisaukaskatti, og 1 58.503 krónur í annan sakarkostnað.

Af hálfu ákæruvaldsins flutti málið Í-kvk-nf Þ-kvk-nf J-kvk-nf saksóknarfulltrúi fyrir E-kvk-þf H-kvk-þf aðstoðarsaksóknara.

H-kvk-nf S-kvk-nf B-kvk-nf aðstoðarmaður dómara kveður upp dóminn.

DÓMSORÐ:

Ákærði, P-kk-nf S-x-x K-kk-nf, sæti fangelsi í 2 mánuði.

Ákærði er sviptur ökurétti í 18 mánuði frá birtingu dómsins að telja.

Ákærði sæti upptöku á peningum að fjárhæð 65.000 krónur og Samsung farsíma.

Ákærði greiði málsvarnarþóknun skipaðs verjanda síns, Á-kvk-ef L-kvk-ef L-kvk-ef, 167.400 krónur og 158.503 krónur í annan sakarkostnað.

H-kvk-nf S-kvk-nf B-kvk-nf